|  |  |
| --- | --- |
| Alle menigheter i Nord-Hålogaland bispedømme     |  |
|   |

|  |  |  |  |  |  |
| --- | --- | --- | --- | --- | --- |
| Dato: | 23.11.2021 | Vår ref: | 21/04120-1  | Deres ref: |   |

# Utlysing av avregnede trosopplæringsmidler 2021

Nord-Hålogaland bispedømmeråd som tildelingsansvarlig for trosopplæringsmidlene forvalter mindreforbruket av disse. I henhold til tildelingsbrev skal de avregnede midler fra fellesrådene forvaltes av bispedømmerådet som tilskudd til trosopplæring i bispedømmet. Alle menigheter kan søke på disse midlene.

**Nord-Hålogaland bispedømmeråd har følgende kriterier for avregnede trosopplæringsmidler:**

Det kan søkes om støtte til tiltak som fortrinnsvis planlegges gjennomført i løpet av det kommende år. Midlene kan benyttes til både lønn og materiell/utstyr som støtter opp under tiltaket.

* Stimuleringstilskudd til menigheter for igangsettelse av planlagte tiltak i henhold til trosopplæringsplanen eller videreutvikle et eksisterende tiltak.
* Støtte til enkeltprosjekter i trosopplæringen med mål å nå bredden av et eller flere årskull.
* Støtte til engangsinvestering i materiell som skal brukes i trosopplæringsøyemed.
* Kurs- og kompetanseheving for frivillige medarbeidere.
* Samarbeidstiltak mellom to eller flere menigheter i et eller flere prosti knyttet til et eller flere årskull. Tiltakene må ha som mål å nå bredden av et eller flere årskull.

En av menighetene må være tilskuddsmottaker.

* Samarbeidstiltak mellom menighet og organisasjon. Menighet må være tilskuddsmottaker

Søknaden skal inneholde prosjektbeskrivelse og budsjett.

Prosjekter hvor det inngår egenandel har større mulighet for tildeling enn prosjekter som søker fullfinansiering gjennom tilskuddsmidler.

Etter prosjektets avslutning skal det rapporteres både på gjennomføringen av prosjektet og på bruken av tilskuddsmidlene. Uten tilfredsstillende rapportering kan midlene kreves tilbakebetalt.

**Søknadsfrist: 15. desember 2021**

*Vi gjør oppmerksom på at dersom det ikke er rapportert på tidligere utlyste midler innen avtalt tidsfrist vil ikke søknaden bli tatt i betraktning. Det forutsettes at revisors beretning for 2020 foreligger uten vesentlige merknader.*

 **Søknaden sendes elektronisk til:** nord-haalogaland.bdr@kirken.no

Spørsmål vedr. avregnede trosopplæringsmidler kan stilles til rådgiver Kristian Due
(tlf. 48029124 / od539@kirken.no).

Med vennlig hilsen

|  |  |
| --- | --- |
| Anne Skoglund |  |
| Stiftsdirektør | Ole Kristian With Due |
|  | rådgiver |

*Dokumentet er elektronisk godkjent og har derfor ingen signatur.*

Vedlegg:

soknadsskjema-avr-trosoppl-midler 2021
avregnede trosopplæringsmidler 2021 - rapportskjema

|  |  |  |
| --- | --- | --- |
|   |   |   |

Mottakere:

|  |  |  |
| --- | --- | --- |
| Alle menigheter i Nord-Hålogaland bispedømme  |   |   |